ΓΡΑΠΤΗ ΕΡΩΤΗΣΗ P-3627/02

υποβολή: Kathleen Van Brempt (PSE) προς την Επιτροπή

(10 Δεκεμβρίου 2002)

Θέμα: Αύξηση των τιμών των παιχνιδιών

Οργανώσεις καταναλωτών στην Ολλανδία και στο Βέλγιο πραγματοποιούν αυτή τη στιγμή έρευνα σχετικά με τις τιμές των παιχνιδιών στα διάφορα καταστήματα. Στην Ολλανδία η Ένωση Καταναλωτώνποστηρίζει ότι έχει αρκετές ενδείξεις ότι οι καταστηματάρχες συμφώνησαν μεταξύ τους το ύψος των τιμών και ότι οι κατασκευαστές διατηρούν με τεχνητά μέσα τις τιμές αυτές σεψηλό επίπεδο. Η Ένωση Καταναλωτών αναφέρει επίσης ότι η τιμή των δημοφιλέστερων παιχνιδιών έχει αυξηθεί κατά 40 % κατά την τελευταία διετία. Η Ένωση διαβλέπει επίσης μια μεταγενέστερη συνέπεια της εισαγωγής του ευρώ: η τιμή πολλών παιχνιδιών έχει στρογγυλευθεί προς τα πάνω. Σε ορισμένες περιπτώσεις αυτό σημαίνει αύξηση κατά 10 % σε σύγκριση με την περσινή τιμή.

Είναι άραγε ενήμερη η Επιτροπή για αμοιβαίες συμφωνίες όσον αφορά τις τιμές στην ολλανδική και βελγική αγορά παιχνιδιών και στηνπόλοιπη Ε.Ε.· Εάν ναι, ποια μέτρα λαμβάνει για να καταπολεμήσει το φαινόμενο αυτό·

Είναι άραγε ενήμερη η Επιτροπή για το γεγονός ότι έμποροι παιχνιδιών αύξησαν τις τιμές τους εξαιτίας της εισαγωγής του ευρώ· Εάν ναι, μήπως μπορεί η Επιτροπή να παράσχει συγκεκριμένους αριθμούς·

Απάντηση του κ. Monti εξ ονόματος της Επιτροπής

(17 Ιανουαρίου 2003)

Η Επιτροπή γνωρίζει ότι μερικές οργανώσεις καταναλωτών ερευνούν σήμερα τις λιανικές τιμές των παιχνιδιών στις αγορές των Κάτω Χωρών και του Βελγίου. Επειδή οι αγορές αυτές έχουν έντονα εθνικό χαρακτήρα, η Επιτροπή θεωρεί ότι κατεξοχήν κατάλληλες για τη διερεύνηση καταγγελιών σχετικά με τον καθορισμό των τιμών είναι οι οικείες εθνικές αρχές ανταγωνισμού. Η Επιτροπή έχει ενημερωθεί για το ότι έχουνπάρξει ήδη επαφές για τα θέματα αυτά μεταξύ της ολλανδικής αρχής ανταγωνισμού και της αντίστοιχης οργάνωσης καταναλωτών.

Η μετάβαση στο ευρώ για τις πληρωμές με μετρητά τον Ιανουάριο του 2002 έχει απασχολήσει ευρέως τους ενδιαφερόμενους. Τούτο δεν ισχύει μόνο για την Επιτροπή αλλά και για μη κυβερνητικές οργανώσεις και ερευνητικά ιδρύματα.

Από έρευνες της Eurostat(1) συνάγεται ότι η μετάβαση στο ευρώ οδήγησε από ό,τι φαίνεται σε μερικές αυξήσεις των τιμών για συγκεκριμένα προϊόντα, όπως είναι τα εστιατόρια, οι καφετέριες, τα κουρεία και τα κομμωτήρια, μολονότι ο συνολικός αντίκτυπος για τις τιμές στην ευρωζώνηπήρξε περιορισμένος. Για τον Εναρμονισμένο δείκτη τιμών καταναλωτή, που περιλαμβάνει το σύνολο των προϊόντων, η αύξηση των τιμών είναι κατά πάσα πιθανότητα της τάξεως του 0,0 έως 0,2 %.

Σε ό,τι αφορά τα παιχνίδια, τα πλέον λεπτομερή στοιχεία που έχει στη διάθεσή της η Eurostat αφορούν την κατηγορία προϊόντων Παιχνίδια και χόμπι (COICOP κλάση 09.3.1). Στο Αξιότιμο Μέλος του Κοινοβουλίου και στη Γραμματεία του Κοινοβουλίου αποστέλλεται απευθείας παράρτημα όπου παρατίθενται αναλυτικά τα είδη που εμπίπτουν στηνπόψη κατηγορία.

Στην περίπτωση των Κάτω Χωρών, το ποσοστό του πληθωρισμού για το δωδεκάμηνο που έληξε τον Νοέμβριο του 2002 ήταν 0,6 % για τα Παιχνίδια και χόμπι, ενώ το αντίστοιχο ποσοστό πληθωρισμού για το σύνολο των προϊόντων ήταν 4,1 %. Για το Βέλγιο, το ποσοστό του πληθωρισμού για τα Παιχνίδια και χόμπι ήταν 1,2 %, ενώ ο πληθωρισμός για το σύνολο των προϊόντων ήταν 1,6 %. Συνεπώς, και στις δύο χώρες οι αυξήσεις των τιμών για τη συγκεκριμένη κατηγορία προϊόντων ήταν χαμηλότερες από τον μέσο όρο των αυξήσεων για το σύνολο των καταναλωτικών προϊόντων.

Από τις ανωτέρω συγκρίσεις συνάγεται ότι, καίτοι οι τιμές μεμονωμένων παιχνιδιών ενδέχεται να αυξήθηκαν σημαντικά, δεν προκύπτει να έχουν πραγματοποιηθεί εξαιρετικά μεγάλες αυξήσεις των τιμών για τα παιχνίδια στο σύνολό τους.

(1) Βλ. τις ανακοινώσεις τύπου της Eurostat αριθ. 23/2002 (28 Φεβροθαρίου 2002), αριθ. 58/2002 (16 Μαίοθ 2002) και 84/2002 (17 Ιουλίοθ 2002.